Vasili Tropinin

**Vasili Andrejevitš Tropinin** (; 30. maaliskuuta (J: 19. maaliskuuta) 1776 Korpovo, Novgorodin kuvernementti – 15. toukokuuta (J: 3. maaliskuuta) 1857 Moskova) oli venäläinen taidemaalari.

## Elämäkerta
Tropinin syntyi maaorjaksi kreivi Münnichille Korpovossa Novgorodin kuvernementissä, josta hänet siirrettiin kreivi Morkoville osana Münnichin tyttären myötäjäisiä. Pian hänet lähetettiin Pietariin opiskelemaan kondiittorin elinkeinoa. Sen sijaan että hän olisi opiskellut sokerileipuriksi, Tropinin kävi salaa Keisarillisen taideakatemian piirustustunneilla.

Vuonna 1799 hänen omistajansa salli Tropininin opiskella taideakatemiassa ei-tutkinto-opiskelijana (*Postoronni utšenik*). Hän kävi S.S. Šukinin tunneilla ja häntä tuki Taideakatemian rehtori Aleksandr Sergejevitš Stroganov. Vuonna 1804 Ytopinin työ *Poika suree kuollutta lintua* asetettiin näytteille taideakatemian näyttelyyn ja se sai huomiota Venäjän keisarinnalta (todennäköisesti leskikeisarinna Maria Fjodorovnalta).

Menestyksensä aattona kreivi Morkov kutsui Tropininin takaisin Pietarista tilalleen Ukrainan Kupavkaan. Tropinin nimitettiin kondiittoriksi ja lakeijaksi. Pian kuitenkin hänen omistajansa muutti mielensä ja määräsi Tropininin kopioimaan eurooppalaisten ja venäläisten maalareiden teoksia ja tuottamaan Morkovien muotokuvia. Tropinin myös maalasi paikallisessa kirkossa. Tropinin vietti noin kaksikymmentä vuotta Ukrainassa, ja monet hänen tuon aikansa teoksista kuvaavat Ukrainan kansaa tai maaseutua. 

Tropinin kuitenkin jatkoi työskentelyä ja opiskelua. Vakiinnutettuaan asemansa muotokuvamaalarina hän kirjoitti:

Tämän ajan huomattavimpia töitä ovat *A. I. Tropininan, taiteilijan vaimon, muotokuva* (1809), ''Arseni Tropinin, taiteilijan pojan, muotokuva'' (n. 1818), ''Kirjailija ja historioitsija N. M. Karamzinin muotokuva''* (1818).

Vuonna 1823 47-vuoden iässä Tropininistä tuli vihdoin vapaa mies ja hän muutti Moskovaan. Samana vuonna hän asetti näytteille teokset *Pitsinnyplääjä*, *Kerjäläinen* ja *Taiteilija Skotnikovin muotokuva* Keisarilliseen taideakatemiaan ja sai virallisen taidemaalarin todistuksen (*Svobodnyi Hudožnik*). Vuonna 1824 hänestä tuli akateemikko.

Vuodesta 1833 hän opetti Moskovan maalaus-, veisto- ja rakennustaiteen opistossa. Vuonna 1843 hänet valittiin Moskovan taiteilijaseuran kunniajäseneksi. Hän kuoli 1857 81-vuoden iässä ja hänet haudattiin Vagankovon hautausmaalle Moskovaan. Elämänsä aikana Tropinin maalasi yli 3000 muotokuvaa.

== Vasili Tropinin teoksia ==
<gallery>
Tiedosto:Tropinin ZolotoshveykaGTG.jpg|*Kultakirjoja*, 1826.
Tiedosto:Tropinin SemeyPtMorkovyxGTG.jpg|*Kreivi Morkov perheineen*, 1813.
Tiedosto:Tropinin pt arseniya syna.jpg|*Taiteilijan poika*<br>*Arseni Tropinin*, 1818.
Tiedosto:Karamzin by Tropinin (1818, Tretyakov gallery).jpg|*Nikolai Karamzin*, 1818.
Tiedosto:Topinin Yamschik.jpg|*Piiskaan nojaava ajuri*, 1820.
Tiedosto:Karmelyuk.JPG|*Ustym Karmeljuk*, 1820-luku.
Tiedosto:Tropinin PtRavichaGTG.jpg|*Konstantin Ravitš*, 1823.
Tiedosto:Tropinin lacemaker.jpg|*Pitsinnyplääjä*, 1823.
Tiedosto:AleksandrPushkin.jpg|*Aleksandr Puškin*, 1827.
Tiedosto:Tropinin karatygin.JPG|*Vasili Karatygin'', 1842.


## Lähteet